Francesco De Lemene

El Francesco De Lemene (Lod, 19 de febrar del 1634 - Lod, 24 de luj del 1704) l'è staa on librettista lombard.
Vita
page=6|La sposa Francesca (ed. 1818)|thumb|160px
L'è nassuu in d'ona fameja de sciori, e l'ha studiaa a Novara, Bologna e Pavia, indè che l'è vegnuu dotor in del 1655. L'ha lavoraa per la ministrazion spagnoeula de la Lombardia, prima a Milan e poeu a Lod ('me decurion).
In del 1661 l'ha vivuu per on poo a Roma, indè che l'ha frequentaa anca el circol de la Cristina de Svezia. L'è staa lilinscì che l'ha scominciaa el sò lavorà de librettista. In del 1691 l'è entraa in de la Cademia de l'Arcadia cont el nomm de Arezio Galeatico.
A l'è staa anca on ambassador a la cort de la Margherita d'Austria, ma l'ha semper refudaa de vess senator a Milan.
page=10|160px|thumb|La Gerusalemme Liberata in milanes

Oeuver
El Francesco De Lemene l'è important per la litteradura lombarda perchè l'è 'l primm autor che 'l scriv in lodesan, e vun di autor pussee important del Ses'cent insemma al Carlo Maria Maggi. De fatti l'ha scrivuu la comedia La sposa Francesca. Inoltra l'ha provaa anca a fà ona traduzion per gioeugh de la Gerusalemm liberada del Tass, compagn de tanti alter autor del temp.
In di sò oeuver l'è staa influenzaa sia del Maggi (cont el qual l'ha tegnuu anca ona corispondenza) che del Giambattista Marino.
Librett
Il giudizio di Paride (scrivuu in del 1666 per Cristina di Svezia, perduu; el composidor se sa nò chi l'è)
Il Narciso (favola burlesca; musicaa del Carlo Borzio, 1676; musicaa del Giovanni Agostino Badia, 1699)
La ninfa Apollo (scherz iscenegh per musega; musicaa del Giovanni Agostino Badia, 1692; musicaa de l'Antonio Lotti e 'l Francesco Gasparini, 1710; musicaa del Baldassarre Galuppi, 1734; musicaa del Andrea Bernasconi, 1743)
Endimione (favola per musega; musicaa del Paolo Magni e 'l Giacomo Griffoni, 1692; musicaa del Georg Caspar Schürmann, 1700; musicaa del Antonio Maria Bononcini, 1721)
Tacete, ohimè, tacete (cantada; musicaa del Georg Friedrich Händel, 1710)
Tirsi (pastoral; musicaa del Giuseppe Antonio Paganelli, 1737)
La carità (oratori; musicaa del Carlo Borzio)
I quatro novissimi, ed altre centate
Ona citazion: l'incipit de la Gerusalemm liberada

Vos corelaa
La sposa Francesca
Interprogèt
lmo.wikisource

Ligamm de foeura
La vita de Francesco De Lemene in sul sit dialettolodigiano.it (pdf)

Categoria:Librettista
Categoria:Autor in lombard
Categoria:Nassud in del 1634
Categoria:Mort in del 1704